ai4bharat/Pralekha huggingface dataset:
பிரதமர் அலுவலகம்
பாரம்பரிய கைவினைத் தொழிலில் நிபுணத்துவம் பெற்ற தனிநபர்கள் பயனடையும் வகையில் விஸ்வகர்மா திட்டத்தை பிரதமர் அறிவித்தார்
ரூ.13,000 - ரூ.15,000 கோடி ஆரம்ப ஒதுக்கீட்டில் திட்டம் தொடங்கும்
13.5 கோடி ஏழை மக்களும், பெண்களும் வறுமையின் சங்கிலியிலிருந்து விடுபட்டு புதிய நடுத்தர வர்க்கத்திற்குள் நுழைந்துள்ளனர்: திரு. நரேந்திர மோடி
77-வதுசுதந்திர தினத்தை முன்னிட்டு செங்கோட்டை கொத்தளத்தில் இருந்து பேசிய பிரதமர் திரு. நரேந்திர மோடி, வரும் நாட்களில் 'விஸ்வகர்மா யோஜனா' என்னும் திட்டத்தைத் தொடங்குவதாக அறிவித்தார். பாரம்பரிய கைவினைக் கலையில் நிபுணத்துவம் பெற்ற தனிநபர்கள் பயனடையும் வகையில் இத்திட்டம் திட்டமிடப்பட்டுள்ளது.
"வரும் நாட்களில், விஸ்வகர்மா ஜெயந்தியை முன்னிட்டு, பாரம்பரிய கைவினையில் நிபுணத்துவம் பெற்ற தனிநபர்கள், குறிப்பாக ஓபிசி சமூகத்தைச் சேர்ந்தவர்கள் பயனடையும் ஒரு திட்டத்தை நாங்கள் தொடங்குவோம். சுமார் 13-15 ஆயிரம் கோடி ரூபாய் ஒதுக்கீட்டில் தொடங்கும் இத்திட்டத்தின் மூலம் நெசவாளர்கள், பொற்கொல்லர்கள், கொல்லர்கள், சலவைத் தொழிலாளர்கள், முடிதிருத்தும் தொழிலாளர்கள் மற்றும் அவர்களது குடும்பங்களுக்கு அதிகாரம் அளிக்கப்படும்" என்று பிரதமர் கூறினார்.
முன்னதாக, மோடி தமது உரையில், அரசின் வறுமை ஒழிப்பு முயற்சிகள் குறித்து பேசினார். முதல் ஐந்தாண்டு காலத்தில் இந்த முயற்சிகளின் விளைவாக, 13.5 கோடி ஏழை மக்களும் பெண்களும் வறுமையின் சங்கிலிகளிலிருந்து விடுபட்டு புதிய நடுத்தர வர்க்கத்திற்குள் நுழைந்துள்ளனர் என்று அவர் கூறினார்.
இந்த 13.5 கோடி மக்களும் வறுமையின் கஷ்டங்களிலிருந்து மீள உதவிய பல்வேறு திட்டங்கள் குறித்து பிரதமர் பேசினார். பிரதமர் ஸ்வநிதி திட்டத்தின் மூலம் தெருவோர வியாபாரிகளுக்கு ரூ .50,000 கோடி வழங்குவது மற்றும் பிரதமர் கிசான் சம்மன் நிதி மூலம் விவசாயிகளின் கணக்குகளில் நேரடியாக ரூ .2.5 லட்சம் கோடியை டெபாசிட் செய்வது ஆகியவை இதில் முக்கியமானவை.
சிறப்பு சேவைகள் மற்றும் கட்டுரைகள்
பேரீச்சம் பழங்களுக்குள் ஒளித்து வைத்துக் கடத்தி வந்த ரூ 15.26 இலட்சம் மதிப்புடைய தங்கம் சென்னை விமான நிலையத்தில் பறிமுதல்
சவுதி அரேபியாவில் உள்ள ஜெட்டாவில் இருந்து சென்னை வந்த பயணி ஒருவரின் உடமைகளில் இருந்து பேரீச்சம் பழங்களுக்குள் ஒளித்து வைத்துக் கடத்தி வந்த ரூ.15.26 இலட்சம் மதிப்புடைய தங்கத்தை சென்னை விமான நிலைய சுங்க அதிகாரிகள் உளவுத் தகவலின் அடிப்படையில் பறிமுதல் செய்துள்ளனர்.
எமிரேட்ஸ் விமானம் ஈகே 542 மூலம் ஜெட்டாவில் இருந்து சென்னை வந்த பயணி ஒருவரின் உடைமைகளைச் சோதனை செய்து பார்த்த போது, பேரீச்சம் பழப் பசைப் பொட்டலங்களுக்குள் தங்கக் கட்டிகள் இருந்தது கண்டறியப்பட்டது. சுங்கச்சட்டம், 1962-இன் கீழ், 295 கிராம் எடையுடைய 15.26 இலட்சம் மதிப்பிலான தங்கம் பறிமுதல் செய்யப்பட்டது.
இது குறித்து மேற்கொண்டு விசாரணை நடந்து வருகிறது என்று செய்திக் குறிப்பு ஒன்றில் சென்னை சர்வதேச விமான நிலைய சுங்க ஆணையர் தெரிவித்துள்ளார்.
நித்தி ஆயோக்
டென்மார்க்கின் கோபன்ஹேகனில் நடைபெற்ற சர்வதேச நீர் சங்கத்தின் உலக தண்ணீர் மாநாட்டில், 'இந்தியாவின் நகர்ப்புற கழிவுநீர் நிலைமை' தொடர்பான வெள்ளை அறிக்கையை, இந்தியா - டேனிஷ் அமைச்சர்கள் வெளியிட்டனர்
டென்மார்க்கின் கோபன்ஹேகனில் 2022 செப்டம்பர் 12 அன்று நடைபெற்ற சர்வதேச நீர் சங்கத்தின் உலக தண்ணீர் மாநாடு மற்றும் கண்காட்சி 2022-ல், நீர்வளத்துறை அமைச்சர் திரு.கஜேந்திர சிங் ஷெகாவத், டென்மார்க்கின் சுற்றுச்சூழல் துறை அமைச்சர் திருமதி.லியா வெர்மெலின், டென்மார்க்கின் கூட்டுறவு வளர்ச்சித் துறை அமைச்சர் திரு.பிளமிங் முல்லர் மோர்டென்சன் ஆகியோர் 'இந்தியாவின் நகர்ப்புற கழிவுநீர் நிலைமை' என்ற வெள்ளை அறிக்கையை கூட்டாக வெளியிட்டனர்.
புதுமை கண்டுபிடிப்புகளுக்கான இயக்கம், நித்தி ஆயோக், நீர்வளத்துறை அமைச்சகம், கங்கையை தூய்மைப்படுத்துவதற்கான தேசிய இயக்கம், டென்மார்க்கின் புதுமைகளுக்கான சர்வதேச நிறுவனம், இந்திய தொழில்நுட்பக் கழகம்  ஆகியவை நகர்ப்புற கழிவுநீர் மேலாண்மைக்கான வெள்ளை அறிக்கையை தயாரித்துள்ளன.
கழிவுநீர் மேலாண்மை குறித்த, அனைத்து பங்கேற்பாளர்களின் கவலைகளை அடிப்படையாக கொண்டு, இந்தியாவில் கழிவு நீர் சுத்திகரிப்பு மற்றும் எதிர்கால சுத்திகரிப்பு கட்டமைப்புகளை இணைந்து உருவாக்குதல் மற்றும் ஒத்துழைப்பு தொடர்பான சாத்தியக் கூறுகள் ஆகியவற்றின் தற்போதைய நிலையை இந்த வெள்ளை அறிக்கை விவரிக்கிறது.
புதுமை கண்டுபிடிப்புகளுக்கான இயக்கம், நித்தி ஆயோக், நீர்வளத்துறை அமைச்சகம், கங்கையை தூய்மைப்படுத்துவதற்கான தேசிய இயக்கம், டென்மார்க்கின் புதுமைகளுக்கான சர்வதேச நிறுவனம், இந்திய தொழில்நுட்பக் கழகம்  ஆகியவற்றின் நிபுணர்கள் தயாரித்துள்ள இந்த வெள்ளை அறிக்கை, கழிவுநீர் மேலாண்மையின் வெற்றிக் கதைகள், கழிவுநீர் சுத்திகரிப்பின் அவசியம், தற்போதுள்ள உள்கட்டமைப்பு மற்றும் தொழில்நுட்பங்களை மேம்படுத்துதல், பொதுமக்கள் பங்கேற்பதற்கான அணுகுமுறைகள், நிதியுதவி மற்றும் இணைநிதியுதவிக்கான விருப்பங்கள், விரைவான தரவு சேகரிப்புக்கான நவீன தொழில்நுட்பங்கள், இந்திய நகர்ப்புற கழிவுநீர் சுத்திகரிப்பு செயல்திறனை அதிகரிப்பதற்கான பயிற்சி மற்றும் திறன்களை உருவாக்குவதை நோக்கமாக கொண்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1859135
ரெயில்வே அமைச்சகம்
சரக்கு போக்குவரத்து வணிகத்தை மேலும் அதிக அளவில் ஈர்ப்பதற்கான துறைகள் ரீதியான ஆலோசனைகளை இந்தியன் ரயில்வே தொடங்கியிருக்கிறது
நிலக்கரி மற்றும் மின்சாரத்துறைகளின் முன்னணி தலைவர்களுடன் மத்திய ரயில்வே மற்றும் வர்த்தக & தொழில்துறை அமைச்சர் திரு.பியூஷ் கோயல் நேற்று ஆலோசனை மேற்கொண்டார். நிலக்கரி போக்குவரத்து தொடர்பாக நிலக்கரி மற்றும் மின்சாரம், ரயில்வே துறைகளின் உற்பத்தி செயலாக்கத்தை மேலும் இணைந்து முன்னெடுப்பது குறித்தும் அதற்கான வழிகள் குறித்தும், ரயில்வேயின் நிலக்கரி வணிகத்தை ஒருங்கிணைத்தலை உறுதி செய்வது குறித்தும் அவர்களுடன் ஆலோசனை மேற்கொள்ளப்பட்டது.
(ரயில்வே சரக்குப் போக்குவரத்தில் சராசரியாக 50% நிலக்கரி சரக்கு கொண்டு செல்லப்படுவது குறிப்பிடத்தக்கது. கடந்த ஆண்டு மொத்த சரக்குப் போக்குவரத்து 1210 மெட்ரிக் டன்கள் ஆகும். இதில் கடந்த ஆண்டு மட்டும் 587 டன் நிலக்கரி ரயில்வே சரக்கு போக்குவரத்து மூலம் எடுத்துச் செல்லப்பட்டன.
இந்த நிகழ்வின்போது பேசிய திரு.பியூஷ் கோயல், “சரக்குகளை எடுத்துச் செல்வதை ஊக்குவிக்க ரயில்வே துறை இடைவிடாத முயற்சிகளில் ஈடுபட்டுள்ளது. இந்த முயற்சிகளில் எந்த ஒரு பக்கத்தில் இருந்தும் வழுக்குவதற்கான வாய்ப்புகள் ஏதும் இல்லை. நிலக்கரி, மின்சாரம் மற்றும் ரயில்வே ஆகிய மூன்று துறைகளும் பரஸ்பரம் அதிகபட்ச வளர்ச்சி அடைவதை உறுதி செய்ய ரயில்வே, நிலக்கரி மற்றும் மின்சார நிறுவனங்களுக்கு இடையே ஒருங்கிணைந்த செயல்பாடுகள் தேவை” என்றார்.
2020-ம் ஆண்டு செப்டம்பர் மாதம் இந்திய ரயில்வே சரக்குப் போக்குவரத்து மூலம் ரூ.9896.86 கோடி ஈட்டி உள்ளது. இதே காலகட்டத்தில் கடந்த ஆண்டுடன் ஒப்பிடும்போது அதை விட அதிகமாக ரூ.1180.57 கோடியை இந்தியன் ரயில்வே ஈட்டி உள்ளது குறிப்பிடத்தக்கது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661844
பிரதமர் அலுவலகம்
தேசிய ஊட்டச்சத்து மாதம் என்பது நமது குடும்பங்களின் ஆரோக்கியத்திற்கான மிகப்பெரிய பிரச்சாரம்: பிரதமர்
நமது குடும்பத்தின் ஆரோக்கியத்திற்காக தேசிய ஊட்டச்சத்து மாதம் மாபெரும் பிரச்சாரம் மக்களின் பங்களிப்பால் வெற்றி பெறும் என்று பிரதமர் திரு நரேந்திர மோடி கூறியுள்ளார்.
பிரச்சாரம் தொடர்பான தனது மனதின் குரல் வீடியோவையும் அவர் பகிர்ந்துள்ளார்.
பிரதமரின் பதிவு வருமாறு;
'தேசிய ஊட்டச்சத்து மாதம்' நமது குடும்ப உறுப்பினர்களின் சிறந்த ஆரோக்கியத்திற்கான ஒரு சிறந்த முயற்சியாகும், இது பொதுமக்களின் பங்கேற்புடன் மட்டுமே வெற்றிகரமாக இருக்கும். ஊட்டச்சத்து குறைபாடு இல்லாத இந்தியாவுக்காக நாடு முழுவதும் எத்தனை தனித்துவமான முயற்சிகள் மேற்கொள்ளப்பட்டு வருகின்றன என்பதை என் மனதில் குரல் நிகழ்ச்சியில் கூறியுள்ளேன்’.
AD/PKV/KRS
(
பிரதமர் அலுவலகம்
டாக்டர் ராஜேந்திர பிரசாத்தின் பிறந்தநாளன்று பிரதமர் அவருக்கு புகழாரம்
இந்தியாவின் முதல் குடியரசுத் தலைவர் டாக்டர் ராஜேந்திர பிரசாத்தின் பிறந்தநாளான இன்று பிரதமர் அவருக்கு புகழஞ்சலி செலுத்தியுள்ளார்.
“இந்தியாவின் முன்னாள் குடியரசுத் தலைவரான பாரத ரத்னா டாக்டர் ராஜேந்திர பிரசாத் அவர்களின் பிறந்தநாளான இன்று அவருக்கு எனது புகழஞ்சலியைச் செலுத்துகிறேன். சுதந்திரப் போராட்டத்திலும், அரசியல் சாசனத்தை வடிவமைப்பதிலும் அவர் ஆற்றியப் பங்கு ஈடு இணையற்றது. எளிமையான வாழ்க்கை, உயர்ந்த எண்ணம் அடிப்படையிலான அவரது வாழ்வு, நமது நாட்டு மக்களுக்கு என்றும் உத்வேகத்தை அளிக்கும்” என்று பிரதமர் தெரிவித்துள்ளார்.
•••••••
(
பாதுகாப்பு அமைச்சகம்
ஜோத்பூர் விமானப்படை நிலையத்தில் இந்தியா, ஓமன் படையினரின் பயிற்சி
இந்திய விமானப்படை மற்றும் ஓமன் ராயல் ஏர்ஃபோர்ஸ் ஆகியவை ஜோத்பூரில் உள்ள விமானப்படை நிலையத்தில் 2022 பிப்ரவரி 21 முதல் 25 வரை ஈஸ்டர்ன் பிரிட்ஜ்-VI என்ற இருதரப்பு பயிற்சியில் பங்கேற்கின்றன.
பயிற்சியின் ஆறாவது பதிப்பான இது, இரு விமானப் படைகளுக்கிடையிலான செயல்பாட்டுத் திறன் மற்றும் இயங்குநிலையை மேம்படுத்துவதற்கான வாய்ப்பை வழங்கும்.
இந்த பயிற்சியில் இந்திய விமானப்படை மற்றும் ஓமன் விமானப்படை பங்கேற்பது இரு நாடுகளுக்கு இடையேயான இருதரப்பு உறவுகளை வலுப்படுத்துவதோடு, தொழில்முறை தொடர்பு, அனுபவங்களின் பரிமாற்றம் மற்றும் செயல்பாட்டு அறிவை மேம்படுத்தும்.
இந்த பயிற்சியின் போது பல்வேறு மூத்த அதிகாரிகள் ஜோத்பூர் விமானப்படை நிலையத்திற்கு வருகை தர உள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1800081
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
அடையாள அட்டை மற்றும் வியாபாரச் சான்றிதழ் இல்லாத வணிகர்களை பிரதமரின் சுவநிதியில் இணைக்க பரிந்துரைக் கடித முறை அறிமுகம்
பிரதமரின் சுவநிதித் திட்டத்துக்கான பரிந்துரைக் கடிதம் முறையை வீட்டுவசதி மற்றும் நகர்ப்புற விவகாரங்கள் அமைச்சகச் செயலாளர் திரு. துர்கா ஷங்கர் மிஸ்ரா இன்று துவக்கி வைத்தார். அடையாள அட்டை மற்றும் வியாபார சான்றிதழ் இல்லாத, மற்றும் இந்தத் திட்டத்தின் மூலம் பலன்களைப் பெறுவதற்காக எடுக்கப்பட்ட பட்டியலிலும் இல்லாத வணிகர்களை இதில் இணைக்க பரிந்துரைக் கடித முறை வடிவமைக்கப்பட்டுள்ளது. முழுக்க டிஜிட்டல் மயமான இந்த செயல்முறையின் மூலம் நகர்ப்புற உள்ளாட்சி அமைப்பிடம் பரிந்துரைக் கடிதத்தை தகுதியுள்ள வணிகர் கோரலாம். அது கிடைத்தவுடன், பிரதமரின் சுவநிதியின் கீழ் கடனுக்காக அவர் விண்ணப்பிக்கலாம்.
பிரதமரின் சுவநிதி இணையதளத்தின் மூலம் நகர்ப்புற உள்ளாட்சி அமைப்பிடம் பரிந்துரைக் கடிதத்துக்காக விண்ணப்பிக்கும் போது, பின்வருவனவற்றில் ஏதாவது ஒரு ஆவணம் வணிகரிடம் இருக்க வேண்டும்:  பொதுமுடக்கத்தின் போது ஒரு முறை பெறும் உதவிக்காக சில மாநிலங்கள்/யூனியன் பிரதேசங்களால் வழங்கப்பட்ட சான்று;  வணிகர் சங்கங்களில் உறுப்பினராக உள்ள தகவல்கள்; அல்லது  வணிகர் என்று நிரூபிப்பதற்கு ஏதேனும் இதர ஆவணங்கள். மேலும், வணிகர் என்று உறுதிப்படுத்துவதற்காக ஊள்ளூரில் விசாரணை நடத்துவதற்கு வேண்டி நகர்ப்புற உள்ளாட்சி அமைப்பிடம் ஒரு சாதாரண வெள்ளை தாளில் எழுதியும் விண்ணப்பிக்கலாம். பரிந்துரைக் கடிதம் தொடர்பான கோரிக்கைகளை நகர்ப்புற உள்ளாட்சி அமைப்புகள்15 நாட்களுக்குள் தீர்க்க வேண்டும்.
பரிந்துரைக் கடிதம் பெற்ற வியாபாரிகளுக்கு 30 நாட்களுக்குள் வணிக/அடையாள அட்டை வழங்கப்படும். இதன் மூலம் அதிக அளவிலான பயனாளிகளுக்கு இந்தத் திட்டம் சென்றடையும்.
பிரதமரின் சுவநிதி இணையதளத்தில் விண்ணப்பங்களை சமர்ப்பிக்கும் முறை தொடங்கிய 2 ஜூலை, 2020 அன்று முதல், 4.5 லட்சத்துக்கும் அதிகமான விண்ணப்பங்கள் வரப்பெற்று, பல்வேறு மாநிலங்கள்/யூனியன் பிரதேசங்களில் இருந்த வந்த 82,000-க்கும் அதிகமானவைக்கு ஒப்புதல் அளிக்கப்பட்டுள்ளன.
எரிசக்தி அமைச்சகம்
தொழில்நுட்பம் அல்லாத பிரிவுக்கான ஆறாம் நிலை ரயில்வே பணியாளர் தேர்வாணையத்தின் தேர்வு முடிவுகள்
தொழில்நுட்பம் அல்லாத வகையைச் சேர்ந்த ஆறாம் நிலை ரயில்வே ஸ்டேஷன் மாஸ்டர் மற்றும் கமர்ஷியல் அப்ரண்டிஸ் பணிகளுக்கு 7,124 பணியிடங்களுக்காக கடந்த ஜூலை 30, 2022 அன்று கணினி அடிப்படையிலான கொள்குறி வகைத் தேர்வை இந்திய ரயில்வே நடத்தியது. அனைத்து 21 ரயில்வே பணியாளர் வாரியங்களின் ஆறாம் நிலை தேர்வு முடிவுகள் வெளியிடப்பட்டுள்ளன.
சென்னை மண்டலத்திற்கு 601 ஸ்டேஷன் மாஸ்டர்கள் தேர்ந்தெடுக்கப்பட்டுள்ளனர். அதே போல் அகமதாபாத், அஜ்மீர், அலகாபாத், பெங்களூரு, போபால், புவனேஸ்வர், பிலாஸ்பூர், சண்டிகர், கோரக்பூர், குவஹாத்தி, ஜம்மு, கொல்கத்தா, மால்டா, மும்பை, முசாஃபர்பூர், பாட்னா, ராஞ்சி, செகந்திராபாத், சிலிகுரி மற்றும் திருவனந்தபுரம், மண்டலங்களுக்கு தேர்ந்தெடுக்கப்பட்டுள்ள பணியாளர்களின் விவரம் அறிவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1857811
-----
(Visitor Counter : 133
பிரதமர் அலுவலகம்
கேகே என்று பிரபலமாக அறியப்பட்ட சிறந்த பாடகரான கிருஷ்ணகுமார் குன்னத் மறைவுக்குப் பிரதமர் இரங்கல் தெரிவித்துள்ளார்
கேகே என்று பிரபலமாக அறியப்பட்ட சிறந்த பாடகரான கிருஷ்ணகுமார் குன்னத் மறைவுக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். அவரது பாடல்கள் அனைத்து வயதினருக்கும் விரிவான உணர்வுகளை பிரதிபலிப்பதாக இருந்தன என்று திரு மோடி கூறியுள்ளார்.
இது குறித்து பிரதமர் ட்விட்டரில் கூறியிருப்பதாவது;
“கேகே என்று பிரபலமாக அறியப்பட்ட சிறந்த பாடகரான கிருஷ்ணகுமார் குன்னத்தின் அகால மரணத்தால் துயரடைந்தேன். அவரது பாடல்கள் அனைத்து வயதினருக்கும் விரிவான உணர்வுகளை பிரதிபலிப்பதாக இருந்தன. அவரது பாடல்கள் மூலம் எப்போதும் அவரை நாம் நினைவுகூர்வோம். அவரது குடும்பத்தினருக்கும், ரசிகர்களுக்கும் இரங்கல்கள். ஓம் சாந்தி.”
வணிகம் மற்றும் தொழில்துறை அமைச்சகம்
வர்த்தகம் மற்றும் தொழில்கள் அமைச்சர் திரு பியூஷ் கோயல் நாடாளுமன்றத்தில் செய்த பல்வேறு அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வர்த்தகம் மற்றும் தொழில்கள் அமைச்சர் திரு பியூஷ் கோயல், கீழ்க்கண்ட தகவல்களை அளித்தார்.
அமெரிக்கா, ஐரோப்பிய யூனியன், இங்கிலாந்து மற்றும் இந்தியா உட்பட உலகின் முக்கிய நாடுகளை கொவிட்-19 பெருந்தொற்று கடுமையாக பாதித்துள்ளது.
நமது நாட்டில் அமல்படுத்தப்பட்ட பொது முடக்கத்தின் காரணமாக பல்வேறு துறைகள் பாதிக்கப்பட்டாலும், ஊரடங்கு தளர்வுகளுக்கு பின் பொருளாதாரத்தின் பல்வேறு பிரிவுகளும் முன்னேற்றத்தை கண்டு வருகின்றன.
தொழில்களுக்கு உதவுவதற்காக பல்வேறு நடவடிக்கைகளை அரசு செயல்படுத்தி வருகிறது. பிணை இல்லா கடன் வசதி, கடன் உத்தரவாத திட்டம், சிறு குறு மற்றும் நடுத்தர தொழில்களுக்கு நிதி உதவி, பிரதமரின் சுவாநிதி திட்டம் ஆகியவை இதில் அடங்கும்.
நாட்டின் பாதுகாப்பு மற்றும் இறையாண்மையை கருத்தில் கொண்டு ஜூன் மற்றும் செப்டம்பர் மாதங்களில் குறிப்பிட்ட செயலிகளை அரசு தடை செய்தது.
இந்திய செயலி சூழலியலுக்கு ஊக்கமளிக்கும் வகையில் தற்சார்பு இந்தியா புதுமை சவாலை அரசு தொடங்கியது. ஏப்ரல்-ஜூலை 2019-இல்
23.45 பில்லியன் அமெரிக்க டாலர்களாக இருந்த சீன பொருட்களின் இறக்குமதி, ஏப்ரல்-ஜூலை 2020-இல் USD 16.60 பில்லியன் அமெரிக்க டாலர்களாக இருந்தது.
கொவிட்-19 பாதிப்பிலிருந்து புது நிறுவனங்கள்  மீண்டெழுவதற்காகவும், நாட்டின் தொழில் வளர்ச்சிக்காகவும் மத்திய அரசு, இந்திய ரிசர்வ் வங்கி, செபி, காப்பீட்டு ஒழுங்குமுறை மற்றும் வளர்ச்சி ஆணையம் மற்றும் துறை சார்ந்த அமைச்சகங்கள் பல்வேறு நடவடிக்கைகளை எடுத்துள்ளன.
கொவிட்-19 புது நிறுவன உதவி திட்டத்தை சிட்பி தொடங்கியுள்ளது. இதன் மூலம் புது நிறுவனங்களின் தொழிலாளர் பாதுகாப்பும், நிதி ஸ்திரத்தன்மையும் பாதுகாக்கப்படும்.
உலகின் எந்த மூலையில் உள்ள முதலீட்டாளரும் இந்தியாவில் தொழில் செய்வதற்கான நில இருப்பு தகவல்களை தெரிந்து தெரிந்து கொள்ளும் வகையில், முதல்கட்டமாக 6 மாநிலங்களில் உள்ள நிலங்களின் தகவல்கள் ஒருங்கிணைந்த தொழில் தகவல் அமைப்பு வலைதளத்தில் பதிவேற்றப்பட்டுள்ளது.
தேசிய நில வங்கியை உருவாக்குவதற்காக, தொழில் நிலங்களின் அனைத்து தகவல்களையும் சேகரிக்க அரசு முடிவு எடுத்துள்ளது. இந்த தகவல்களை அளிப்பதற்காக அரசு முகமைகளுக்கு பயனர் பெயர் மற்றும் கடவுச் சொல் அளிக்கப்பட்டுள்ளன.
இந்திய ஏற்றுமதிகளை ஊக்கப்படுத்தும் விதமாக, ஏற்றுமதி ஊக்குவிப்பு குழுக்கள் அமைக்கப்பட்டுள்ளன. குறிப்பிட்ட துறையில் உள்ள ஏற்றுமதிகளை ஊக்குவிப்பது இந்த குழுக்களின் பணியாகும். இந்த குழுக்களின் செயல்திறனை மதிப்பிட தொடர்ந்து கூட்டங்கள் நடத்தப்படுகின்றன.
(Visitor Counter : 140
தொழிலாளர் மற்றும் வேலைவாய்ப்பு அமைச்சகம்
மின்னணுவில் பணம் செலுத்தல் வரித்தாக்கலுக்குப் புதிய வழிமுறை
நிறுவனங்கள் மாதந்தோறும் இ-சேவா இணையதளம்  மூலமாக மின்னணு பணம் செலுத்துதல், கணக்குத் தாக்கல்  ஆகியவற்றை மேற்கொள்கின்றன.
நிறுவனங்கள் மாதந்தோறும் மின்னணு வழி மின்னணு பணம் செலுத்துவது, கணக்கு தாக்கல் செய்வது  ஆகியவற்றுக்கு உதவுவதற்காக ஒரு வழிமுறையை  ஊழியர் வருங்கால வைப்பு நிதியம் உருவாக்கியுள்ளது. அப்பணிகளை ஒருங்கிணைந்த இணையம்  வழியாக மேற்கொள்வதற்கு முன்பு இந்த வழிமுறையைப் பயன்படுத்தலாம். பதிவேற்றம் செய்வதற்கு முன்னதாக நிறுவன உமையாளர்கள் கணக்குகளை சரிபார்க்கவும் திருத்தவும் முழயும்.
இதை www.epfindia.gov.in.in>>OurServices>>For Employers>>ECR Validation Tool என்ற தளத்தில் பதிவிறக்கம் செய்துகொள்ளலாம்.
பிரதமர் அலுவலகம்
உத்தரப்பிரதேசத்தின் ஹாபூரில் உள்ள ரசாயணத் தொழிற்சாலையில் ஏற்பட்ட விபத்தில் உயிரிழந்தோருக்கு பிரதமர் இரங்கல்
உத்தரப்பிரதேச மாநிலத்தின் ஹாபூரில் உள்ள ரசாயணத் தொழிற்சாலையில் நிகழ்ந்த விபத்தில் ஏற்பட்ட உயிரிழப்பு குறித்து பிரதமர் திரு.நரேந்திர மோடி மிகுந்த வேதனை தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில்;
“உத்தரப்பிரதேச மாநிலம் ஹாபூரில் உள்ள ரசாயன தொழிற்சாலையில் நிகழ்ந்த விபத்து, மனதை உலுக்குகிறது. இந்த விபத்தில் உயிரிழந்தோரின் குடும்பத்தினருக்கு எனது இரங்கலை தெரிவித்துக் கொள்கிறேன். காயமடைந்தவர்களுக்கு சிகிச்சை மற்றும் சாத்தியமான பிற அனைத்து உதவிகளையும் மாநில அரசு வழங்கி வருகிறது“ என்று குறிப்பிட்டுள்ளார்.
பிரதமர் அலுவலகம்
உஸ்பெகிஸ்தானின் சமார்கண்டில் ரஷ்ய அதிபருடன் பிரதமர் சந்திப்பு
உஸ்பெகிஸ்தானின் சமார்கண்டில் நடைபெறும் ஷாங்காய் ஒத்துழைப்பு அமைப்பின் 22-வது கூட்டத்திற்கிடையே, ரஷ்ய அதிபர் மேதகு திரு விளாடிமிர் புடினை பிரதமர் திரு நரேந்திர மோடி இன்று சந்தித்துப் பேசினார்.
பல்வேறு நிலைகளில் உள்ள தொடர்பு உட்பட இருதரப்பு உறவுகளின் நீடித்த உத்வேகத்திற்கு தலைவர்கள் பாராட்டு தெரிவித்தனர். இம்மாத துவக்கத்தில் விளாடிவோஸ்டாக்கில் நடைபெற்ற கிழக்கு பொருளாதார மன்றத்தில் காணொலி வாயிலாக செய்தி வெளியிட்டதற்காக பிரதமருக்கு அதிபர் திரு புடின் பாராட்டு தெரிவித்தார்.
பிராந்திய மற்றும் சர்வதேச விஷயங்கள் பற்றியும், இருதரப்பு ஒத்துழைப்பு குறித்த முக்கிய விஷயங்கள் பற்றியும் இருவரும் ஆலோசித்தனர். சர்வதேச உணவு பாதுகாப்பு, எரிசக்தி பாதுகாப்பு, தற்போதைய புவி அரசியல் சூழலால் ஏற்பட்டுள்ள சவால்களுக்கு இடையே உரங்களின் இருப்பு போன்றவை குறித்தும் பேசப்பட்டன.
உக்ரைனில் நடைபெற்ற வரும் போரை நிறுத்தவும், பேச்சுவார்த்தையின் அவசியத்தையும் பிரதமர் மீண்டும் வலியுறுத்தினார்.
இரு நாடுகளின் தூதரக உறவின் 75-வது ஆண்டைக் குறிக்கும் இந்த வருடத்தில் இரு தலைவர்களின் முதலாவது சந்திப்பாக இது அமைந்தது.
இந்திய அரசின் முதன்மை அறிவியல் ஆலோசகரின் அலுவலகம்
8 சிறு கோள்களை கண்டறிந்துள்ளனர் ஜவஹர் நவோதயா வித்யாலயா மாணவர்கள்
ககோல்ஷலா சிறுகோள் ஆராய்ச்சி திட்டம் 2021-இன் கீழ் ஜவஹர் நவோதயா வித்யாலயா பள்ளிகளைச் சேர்ந்த 16 மாணவர்கள், 8 சிறு கோள்களை கண்டறிந்ததற்காக சர்வதேச வானியல் ஆராய்ச்சி கூட்டமைப்பு, 'தற்காலிக அந்தஸ்தை’ வழங்கியுள்ளது. ககோல்ஷலா சிறுகோள் ஆராய்ச்சி திட்டம் 2021, என்பது, சிறு கோள்களை கண்டறிவதற்கான பயிற்சிகளை ஜவஹர் நவோதயா வித்யாலயா பள்ளி மாணவர்களுக்கு அளிக்கும் திட்டமாகும். இது, இந்திய அரசின் முதன்மை அறிவியல் ஆலோசகரின் அலுவலகம் மற்றும் விண்வெளி அமைப்பு ஆகியவற்றின் முன் முயற்சியாகும்.
ஹார்டின்-சிம்மன்ஸ் பல்கலைக்கழகத்தில் இயங்கும் சர்வதேச வானியல் ஆராய்ச்சி கூட்டமைப்பு, முதற்கட்ட கண்டுபிடிப்புகளை உறுதி செய்து, வாழ்த்து தெரிவித்துள்ளது. இந்த சிறு கோள்களை ஆவணப்படுத்துவதற்கு பல ஆண்டுகளாகும் நிலையில், இவற்றின் கண்டுபிடிப்பு மற்றும் 8 சிறு கோள்களுக்கு தற்காலிக அந்தஸ்து வழங்கப்பட்டிருப்பது இளம் மாணவர்களுக்கு கிடைத்திருக்கும் மாபெரும் வெற்றியாகும். இதன் மூலம் விண்வெளி அறிவியலாளர்கள், வானியலாளர்கள் மற்றும் விண்வெளி வீரர்களுடன் கலந்துரையாடும் வாய்ப்பையும் இந்த மாணவர்கள் பெறுவார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1739849
குடியரசுத் துணைத் தலைவர் செயலகம்
கார்கில் வெற்றி தினத்தின் 24-ம் ஆண்டு தினத்தையொட்டி மாநிலங்களவையில் இன்று மரியாதை செலுத்தப்பட்டது
கார்கில் வெற்றி தினத்தின் 24-ம் ஆண்டு நிறைவையொட்டி, குடியரசுத் துணைத் தலைவரும், மாநிலங்களவைத் தலைவருமான திரு. ஜக்தீப் தன்கர், நமது துணிச்சலான வீரர்களின் உன்னதமான தியாகத்திற்கு இன்று மாநிலங்களவையில் அஞ்சலி செலுத்தினார்.
இது குறித்து குடியரசுத் துணை தலைவர் வெளியிட்டுள்ள அறிக்கையில், கடினமான நிலப்பரப்பு மற்றும் மிகவும் மோசமான வானிலை சூழலை வென்று, இறுதியில் எதிரிகளை தோற்கடிப்பதில் முன்மாதிரியான வீரத்தை வெளிப்படுத்திய வீரர்களின் அசைக்க முடியாத துணிச்சலையும், வீரத்தையும் பாராட்டினார். வீரமரணம் அடைந்த வீரர்களின் குறிப்பிடத்தக்க தியாகத்தை அங்கீகரித்த குடியரசுத் துணைத் தலைவர் , அனைத்து முயற்சிகளிலும் இந்தியாவை முன்னணியில் வைத்திருக்க அனைத்து குடிமக்களும் தங்களை மீண்டும் அர்ப்பணிக்க வேண்டும் என்று அழைப்பு விடுத்தார்.
முப்படை வீரர்களுக்கு தமது வணக்கங்களை தெரிவித்த திரு தன்கர், அவர்களின் அசைக்க முடியாத அர்ப்பணிப்பு மற்றும் கடமைக்கான அர்ப்பணிப்பைப் பாராட்டினார்.
தியாகிகளுக்கு நன்றி தெரிவித்த மாநிலங்களவை உறுப்பினர்கள் அனைவரும், வீரமரணம் அடைந்த வீரர்களின் நினைவாக அவையில் மவுன அஞ்சலி செலுத்தினர்.
மத்திய அமைச்சரவை
அசாம், மேகாலயா மாநிலங்கள், ஜம்மு-காஷ்மீர், லடாக் யூனியன் பிரதேசங்களில் உள்ள பிரதமர் விவசாயிகள் நலத்திட்டப் பயனாளிகளுக்கு ஆதார் கட்டாயம் என்ற விதிமுறை தளர்வை மேலும் ஓராண்டுக்கு நீட்டிக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், அசாம், மேகாலயா மாநிலங்கள், ஜம்மு-காஷ்மீர், லடாக் யூனியன் பிரதேசங்களில் உள்ள பிரதமர் விவசாயிகள் நலநிதித் திட்டப் பயனாளிகளுக்கு ஆதார் கட்டாயம் என்ற விதிமுறை தளர்வை அடுத்த ஆண்டு 2021 மார்ச் மாதம் 31ம் தேதி வரை நீட்டித்து ஒப்புதல் வழங்கப்பட்டுள்ளது.
பிரதமர் விவசாய நலநிதித் திட்டம் 2019 பிப்ரவரி 24-ம் தேதி பிரதமரால் தொடங்கப்பட்டது. நாடு முழுவதும் உள்ள அனைத்து சாகுபடி நில உரிமை கொண்ட விவசாயக் குடும்பங்களுக்கு வருமான ஒத்துழைப்பு வழங்குவதை சில விதிவிலக்குகளுடன் இத்திட்டம் நோக்கமாகக் கொண்டதாகும். இத்திட்டத்தின் கீழ், ரூ.2000 வீதம், நான்கு மாதங்களுக்கு ஒரு முறை மூன்று தவணைகளாக, ஆண்டுக்கு ரூ. 6000 பயனாளிகளின் வங்கிக் கணக்குகளில் நேரடியாகச் செலுத்தப்படுகிறது. 2018ம் ஆண்டு டிசம்பர் 1ம் தேதி முதல் இது அமல்படுத்தப்பட்டது. 2019 டிசம்பர் 1 முதல், பிரதமர் கிசான் வலைதளத்தில், மாநிலங்கள், யூனியன் பிரதேசங்களால் பதிவேற்றப்பட்ட ஆதார் தரவுகளின் அடிப்படையில், பயனாளிகளுக்கு இது வழங்கப்படுகிறது. அசாம், மேகாலயா மாநிலங்கள் மற்றும் ஜம்மு காஷ்மீர், லடாக் யூனியன் பிரதேசங்களில் ஆதார் பயன்பாடு சிறு அளவிலேயே இருப்பதால், அதைப் பயனாளிகளுக்குக் கட்டாயமாக்குவதற்கான சலுகை விலக்கு 2020 மார்ச் 31 வரை அளிக்கப்பட்டிருந்தது.
--------
(
உணவுப் பதப்படுத்துதல் தொழிற்சாலைகள் அமைச்சகம்
தாவரம் சார்ந்த உணவு தொழில்கள் சங்கத்தினர் இணை அமைச்சர் திரு பிரகலாத் சிங் படேலை சந்தித்து சூழலியலை மேம்படுத்த வேண்டுகோள்
புதிதாக தொடங்கப்பட்டுள்ள தாவரம் சார்ந்த உணவு தொழில்கள் சங்கத்தின்  நிர்வாகிகள் உணவு பதப்படுத்தல் தொழில்கள் இணை அமைச்சர் திரு பிரகலாத் சிங் படேலை புதுதில்லியில் சந்தித்தனர்.
சங்கத்தின் செயல் இயக்குநர் திரு சஞ்சய் சேத்தி தலைமையிலான குழு, இந்தியாவில் வேகமாக வளர்ந்து வரும் தாவரங்கள் அடிப்படையிலான உணவுத் துறையின் நிலை குறித்து மத்திய அமைச்சரிடம் விளக்கியது.
துடிப்பான வளர்ச்சிக்கு இந்தத் துறை தயாராக இருப்பதாகக் குறிப்பிட்ட திரு சேத்தி, கொள்கை மாற்றங்கள், திறன் மேம்பாடு, வணிகத்தை எளிதாக்குதல் மற்றும் பிற தலையீடுகள் மூலம் உள்நாட்டு மற்றும் உலகச் சந்தைளில் இதை பெரிய தொழில்துறையாக மாற்றுவதற்கு மத்திய அமைச்சரின் வழிகாட்டுதலையும் ஆதரவையும் கோரினார். உலகளாவிய தாவரங்கள் அடிப்படையிலான உணவு சந்தை 2025-ல் 77.8 பில்லியன் அமெரிக்க டாலர்களை எட்டும் என்று எதிர்பார்க்கப்படுகிறது.
குளிர் சங்கிலி சரக்கு போக்குவரத்து குறித்து விவாதிக்கவும், முக்கிய நகரங்களுக்கிடையே தினசரி பார்சல் செயல்பாடுகளை எளிமைப்படுத்த என்ன செய்யலாம் என்பது குறித்து ஆராயவும் அமைச்சகத்துடனான ஒரு சிறப்பு சந்திப்புக்கு ஏற்பாடு செய்யுமாறு சங்கத்தினரை இணை அமைச்சர் கேட்டுக்கொண்டார். சங்கத்தின் பல்வேறு முன்முயற்சிகளில் இணைந்து செயல்படுமாறு இன்வெஸ்ட் இந்தியா இணை துணைத் தலைவர் திரு கௌரவ் சிஷோடியாவை அவர் கேட்டுக்கொண்டார்.
துறை எதிர்கொள்ளும் சவால்கள் குறித்து புரிந்து கொள்ள இந்திய மற்றும் வெளிநாட்டு பங்குதாரர்கள் கலந்து கொள்ளும் இரு நிகழ்ச்சிகளை ஏற்பாடு செய்ய சங்கத்தின் உதவியை அமைச்சர் நாடியதாக திரு சேத்தி கூறினார். சங்கத்தின் இளம் உந்துசக்தி மற்றும் உற்சாகத்தை அமைச்சர் பாராட்டினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1806516
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட்-19 தொற்று நோயாளிகளின் இறப்பு விகிதம் ஏப்ரல் மாதத்திலிருந்து மிகக் குறைந்த அளவான 2.23 சதவீதத்தை அடைந்துள்ளது
தொற்றிலிருந்து குணமடைந்தவர்களின் எண்ணிக்கை பத்து லட்சத்தை நெருங்குகிறது
கடந்த 24 மணி நேரத்தில் 35,000க்கும் மேற்பட்டவர்கள் குணமடைந்துள்ளனர்
மத்திய, மாநில மற்றும் யூனியன் பிரதேச அரசுகள் ஒருங்கிணைந்து செயல்படுத்திய “பரிசோதனை, தடம் அறிதல் மற்றும் சிகிச்சை” என்ற உத்தியாலும், தொடர் நடவடிக்கைகளாலும், கொவிட்-19 தொற்று நோயாளிகளின் இறப்பு விகிதம் குறைவான அளவிலேயே உள்ளது. இந்தத் தொற்றினால் உயிரிழக்கும் விகிதம், உலக நாடுகளுடன் ஒப்பிடும் போது இ்ந்தியாவில் குறைந்த அளவிலேயே உள்ளது.
கொவிட்-19 தொற்று நோயாளிகளின் இறப்பு விகிதம் ஏப்ரல் மாதம் முதல், குறைந்த அளவிலேயே உள்ளது. இது தற்போது 2.23 சதவீதமாக உள்ளது
குணமடைந்தவர்களின் எண்ணிக்கை பத்து லட்சத்தை நெருங்குவது குறிப்பிடத்தக்கது. கடந்த 24 மணி நேரத்தில் மட்டும் 35,286 பேர் குணமடைந்துள்ளனர். குணமடைந்தவர்களில் எண்ணிக்கை மொத்தம் 9,88,029 ஆகும். குணமடையும் விகிதமானது 64.51 விழுக்காட்டை எட்டியுள்ளது.
தொடர்ந்து ஆறாவது நாளாக குணமடைந்தவர்களின் எண்ணிக்கை 30,000-க்கும் கூடுதலாக உள்ளது.
கொவிட்-19 தொற்றால் பாதிக்கப்பட்ட 5,09,447 பேர் மருத்துவக் கண்காணிப்பில் உள்ளனர். இந்த எண்ணிக்கையை விட, 4,78,582 பேர் குணமடைந்துள்ளது குறிப்பிடத்தக்கது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 197.63 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 197.63 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.07 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1849596